TPCH ขายหุ้น”พัทลุง กรีน” มูลค่า 12.7 ลบ.ลดสัดส่วนถือเหลือ 60%
TPCH ขายหุ้น"พัทลุง กรีน" มูลค่า 12.7 ลบ.ลดสัดส่วนถือเหลือ 60%
21 เม.ย. 2558

บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH ระบุว่า ที่ประชุมคณะกรรมการบริษัทเมื่อวานนี้ อนุมัติให้ขายหุ้นที่ถืออยู่ในบริษัท พัทลุง กรีน เพาเวอร์ จำกัด ซึ่งเป็นบริษัทย่อยจำนวน 5 ล้านหุ้น ที่ราคาหุ้นละ 2.5397 บาท รวมเป็นเงิน 12,698,630.14 บาทให้กับบริษัท วู้ดเวอร์คเอ็นเนอร์ยี จำกัด
ทั้งนี้ ภายหลังการขายหุ้นของพัทลุงในครั้งนี้ ทำให้สัดส่วนการถือหุ้นของบริษัทลดลงเหลือ 60% จากเดิมที่ 80% ขณะที่บริษัท วู้ดเวอร์คเอ็นเนอร์ยี จำกัด จะมีสัดส่วนการถือหุ้นเพิ่มขึ้นเป็น 40% จากเดิม 20%      
อนึ่ง พัทลุง กรีน เพาเวอร์ เป็นผู้ดำเนินโครงการโรงไฟฟ้าชีวมวล ขนาดกำลังการผลิต 9.2 เมกะวัตต์ ซึ่งปัจจุบันอยู่ระหว่างการเตรียมการก่อสร้างโครงการ